SUUR-SAVON SOTILASPOIKIEN PERINNEKILTA RY 
		
Itäkaari 16,  52550 Hirvensalmi

Toimintakertomus vuodelta 2019

Yleistä	Vuoden 2019 päättyessä kiltamme 26-toimintavuotena oli jäsenmäärä 104.
Kiltamme jäsenmäärä väheni kuluneena vuonna kahdeksalla (8) kuuden (6) erotessa. Kiltaan liittyi yksi (1) uusi sotilaspoikajäsen. 
Kiltamme jäsenistä nukkui pois: Erkki Riipinen, Matti Hoviniemi, Pertti Hyötyläinen.

Hallinto	Killan hallitukseen ovat vuoden 2019 aikana kuuluneet seuraavat henkilöt:
Juhani Manninen Hirvensalmi (pj), Olli-Pekka Kanninen Mikkeli (vpj, kiltamestari ja matkavastaavana), Eero Jokinen Mikkeli (museovastaava), Raimo Mikkonen Mikkeli (museovastaava), Jussi Saarinen Mikkeli (perinneasiat), Kauko Olkkonen Mikkeli (perinneasiat) ja Kalevi Laitsaari Mikkeli (perinneasiat). 
	Hallitus on kokoontunut 3 kertaa ja käsitellyt 48 asiakohtaa.
	Jalkaväkimuseon sotilaspoikaosaston vastaavina ovat toimineet Eero Jokinen ja Raimo Mikkonen. Killan sihteerinä, rahastonhoitajana on toiminut Anneli Lehto ja matkailuvastaavana Olli-Pekka Kanninen. 

Toiminta	Vuosikokous pidettiin 8.3.2019 klo 18.00 Upseerikerholla.
Vuosikokouksessa paikalla oli 18 killan jäsentä.
Vuosijuhla pidettiin 8.3.2019 Upseerikerholla 70 henkilön voimin. Juhlapuheessaan Sodan ja rauhan keskus Muistin sisältöjohtaja, FM Pia Puntanen painotti symboleja, ajan näkökulmaa ja lapsia sotien vaikutuksina ihmisten ja etenkin nuorten elämään.
Vuosijuhlassamme kertyi arpajaisista 440,15€.
	Osallistuimme Perinneliiton liitokokoukseen Kajaanissa, missä kiltapuheenjohtaja tuli valituksi Perinneliiton hallitukseen seuraavaksi 3-vuotiskaudeksi.
Isännöimme syyskuussa Etelä-Kymenlaakson Sotilaspoikien Perinnekillan vierailua Jalkaväkimuseolla ja Päämajamuseolla. 
Killalle on myönnetty Perinneliiton Liittopäivien järjestelyt killan 30-vuotisjuhlan yhteyteen vuonna 2024. 
Saimme lahjoituksena korvauksetta Marsalkan Mikkeli elokuvan omistuksen ja kaikki oikeudet käyttöömme maanpuolustusharrastusta edistäviin tarkoituksiin Kalle Fröjdin kuolinpesältä. Marsalkan Mikkelistä teetimme DVD:n, jota markkinoimme halukkaille.
Järjestimme joulukuun alussa Hirvensalmen Seuratalolla konsertin ”80 vuotta talvisota-konsertin”, mikä kokosi paikalle reilut 30 kuulijaa.
Osallistuimme Museoiden yöntapahtumaan lokakuussa Jalkaväkimuseolla esittelemällä Sotilaspoikaosastoa.
	Jäsentiedotteita lähetettiin 2 kappaletta, joissa kerrottiin ajankohtaisista asioista mm 	liittomme kokouksista. 
Toimintakauden aikana on pidetty esitelmiä eri tahoille otsikolla ”Päämaja kutsui – sotilaspoikien rooli sotavuosien Mikkelissä”.
On esitetty Suomen sotahistoriallisia elokuvia eri paikkakunnilla.
Kotisivujamme on ylläpidetty tapahtumien, kuvien ja artikkeleiden muodossa.
Vuoden aikana olemme lähettäneet Sotilaspoikalehteen useita artikkeleita. 

Suuren Kiitoksen ansaitsevat yhteistyökumppanit Etelä-Savon Aluetoimisto, Rakuunasoittokunta ja eri maanpuolustusjärjestöt muiden yhteistyökumppaneiden ohessa unohtamatta kiltamme toimintoja tukeneita yhteisöjä ja henkilöitä. 

Lahjoitukset	
	Toivakka yhtiöt 200 euroa.

Edustus 	
Killan hallitus ja sen jäsenet ovat yhdessä ja erikseen osallistuneet eri järjestöjen ja yhteisöjen kutsumiin tilaisuuksiin.
Puheenjohtaja osallistui Perinneliiton liittopäiville Kajaanissa.
Olemme tervehtineet yhteistyökumppaneitamme heidän vuosipäivinään.
Killan jäseniä on muistettu merkkipäivinä onnittelukortein ja merkkipaalulla Sotilaspoikalehdessä.

  
     
	Hirvensalmella 28. tammikuuta 2020
 
Hallitus